
	COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 


	Bucureşti,

	4c-6/601


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra propunerii legislative pentru reintrarea în administrația Statului a clădirii "Casa radio" din Calea Plevnei, București, în vederea construirii unui complex muzeal și de săli de conferințe, cuprinzând inclusiv Muzeul Dictaturii Comuniste, trimisă comisiei pentru examinare pe fond, cu adresa nr. Pl.x 687 din 23 decembrie 2013.

VICEPREŞEDINTE,

LAURENȚIU NISTOR
Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 
	Bucureşti,
	11.02.2014

	Nr.
	4c-6/601


R A P O R T      
asupra propunerii legislative pentru reintrarea în administrația Statului a clădirii "Casa radio" din Calea Plevnei, București, în vederea construirii unui complex muzeal și de săli de conferințe, cuprinzând inclusiv Muzeul Dictaturii Comuniste

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a fost sesizată, prin adresa nr. Pl.x 687 din 23 decembrie 2013, cu dezbaterea pe fond în procedură obişnuită, a propunerii legislative pentru reintrarea în administrația Statului a clădirii "Casa radio" din Calea Plevnei, București, în vederea construirii unui complex muzeal și de săli de conferințe, cuprinzând inclusiv Muzeul Dictaturii Comuniste.
La întocmirea prezentului raport Comisia a avut în vedere:

· avizul negativ al Consiliului Legislativ (nr.1039/27.09.2013)
· punctul de vedere negativ al Guvernului (nr.2644/20.12.2013)
Propunerea legislativă a fost respinsă de Senat în şedinţa din 17 decembrie 2013, în calitate de primă Cameră sesizată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 


Propunerea legislativă are ca obiect de reglementare ”reintrarea” în administrarea Ministerului Culturii a clădirii ”Casa Radio” din Calea Plevnei București, în vederea construirii unui complex muzeal și de săli de conferințe numit ”Muzeul Dictaturii Comuniste”. De asemenea, se prevede că fondurile necesare pentru realizarea și funcționarea acestui complex muzeal să fie asigurate de la bugetul de stat, din contribuții private și dintr-un procent de 10% din profitul Loteriei Române. 

Potrivit prevederilor art.61 din Regulamentul Camerei Deputaţilor, republicat, comisia a examinat propunerea legislativă în şedinţa din 11 februarie 2014.
La lucrările comisiei au fost prezenţi 23 deputaţi, din totalul de 25 membri ai comisiei.

La dezbaterile care au avut loc au participat, în conformitate cu prevederile art.54 şi 55 din Regulamentul Camerei Deputaţilor, republicat, Cristian Petcu - secretar de stat în cadrul Ministerului Culturii.
În urma examinării intervenţiei legislative şi a opiniilor exprimate de către membrii Comisiei, s-a hotărât cu majoritate de voturi (1 abținere), să se supună plenului Camerei Deputaţilor respingerea propunerii legislative pentru reintrarea în administrația Statului a clădirii "Casa radio" din Calea Plevnei, București, în vederea construirii unui complex muzeal și de săli de conferințe, cuprinzând inclusiv Muzeul Dictaturii Comuniste din următoarele considerente: în prezent, imobilul denumit generic „Casa Radio” este supus reconversiei funcționale, în conformitate cu PROGRAMUL PRIORITAR de reconversie funcțională a amplasamentului „Centrul Dâmbovița” și de finalizare a construcțiilor existente, aprobat prin Hotărârea Guvernului nr.492 din 16.05.2002 pentru schimbarea denumirii amplasamentului situat în municipiul București, str. Știrbei Vodă, sectorul 1, din "Muzeul National de Istorie” în "Centrul Dâmbovița" și aprobarea programului prioritar de reconversie funcțională a amplasamentului și de finalizare a construcțiilor existente.

De asemenea, precizăm că inițiativa legislativă nu respectă prevederile art. 13 din Legea responsabilității fiscal-bugetare nr.69/2010, cu modificările ulterioare, conform cărora în cazurile în care se fac propuneri de acte normative care conduc la diminuarea veniturilor bugetare, se va elabora fișa financiară prevazută la art. 15 din Legea nr.500/2002 privind finanțele publice, cu modificările și completările ulterioare, care trebuie să îndeplinească cel puțin una dintre urmatoarele condiții: să aibă avizul Ministerului Finanțelor Publice și al Consiliului fiscal, conform căruia impactul financiar a fost luat in calcul în prognoza veniturilor bugetare și nu afectează țintele bugetare anuale și pe termen mediu; să fie însoțită de propuneri de măsuri de compensare a impactului financiar respectiv, prin majorarea altor venituri bugetare.

 În raport cu obiectul şi conţinutul reglementării, propunerea legislativă face parte din categoria legilor ordinare.
	VICEPREŞEDINTE,
	                  SECRETAR,

	LAURENȚIU NISTOR

	ION MARCEL CIOLACU


Consilier, Roxana Feraru

